b'\n_START_ARTICLE_\nPurpurinis vakaras\n_START_SECTION_\nKoncertai\n_START_PARAGRAPH_\nVyksta Anyk\xc5\xa1\xc4\x8di\xc5\xb3 Dain\xc5\xb3 sl\xc4\x97nyje. Nuolatiniai dalyviai\xc2\xa0\xe2\x80\x93 Gediminas Storpir\xc5\xa1tis, Kostas Smoriginas, Olegas Ditkovskis, Saulius Bareikis, Andrius Kulikauskas, Domantas Razauskas, Ieva Narkut\xc4\x97, \xe2\x80\x9eStipriai Kitaip\xe2\x80\x9c, \xe2\x80\x9eLi\xc5\xabdni slibinai\xe2\x80\x9c, Rolandas Kazlas, \xe2\x80\x9eBaltos varnos\xe2\x80\x9c ir kiti. Taip pat pristatomi jaunieji dainuojamosios poezijos \xc5\xbeanro k\xc5\xabr\xc4\x97jai, nuo 2009\xc2\xa0m. jiems skiriamas atskiras koncertas pirm\xc4\x85j\xc4\x85 festivalio dien\xc4\x85 prie bibliotekos. Antrosios dienos didysis koncertas Dainuvos sl\xc4\x97nyje skiriamas grupi\xc5\xb3 pasirodymams. Nuo 2010\xc2\xa0m. kasmet baigiamajame festivalio koncerte dalyvauja vienas bardas i\xc5\xa1 u\xc5\xbesienio, pristatantis savo \xc5\xa1alies dainuojam\xc4\x85j\xc4\x85 poezij\xc4\x85. 2017\xc2\xa0m. festivalis at\xc5\xa1vent\xc4\x97 de\xc5\xa1imtmet\xc4\xaf.'